Tež gmejna Worklecy so rady wo młode swójby stara
Runja Sernjanam a Kulowej je so w minjenych lětach tež we Worklecach tójšto młodych swójbow zasydliło a sej tam domčk natwariło. Štož wjesnjanostu Franca Bruska (CDU) zwjesela, je gmejnje zdobom wužadanje. Wšako ma wona swójbam městna a wotpowědne wuměnjenja w žłobiku, pěstowarni a šuli skićić, trěbne su w jednotliwych wjesnych dźělach komuny tohorunja hrajkanišća. Nastroje njejsu runjewon tunje a dyrbja so prawidłownje přepruwować, zo bychu wěstotnym předpisam wotpowědowali. Za porjad a wěstotu tam nastajenych připrawow je wudźeržowar abo wobsedźer ležownosće zamołwity. Při zjawnych hrajkanišćach su to zwjetša komuny, hewak nošerjo pěstowarnjow, šulow a dalši. Měrćin Weclich je so z Worklečanskim wjesnjanostu Francom Bruskom (CDU) rozmołwjał a je zhonił, zo tež dźěći z Kozarc a Chrósćic rady do Worklec na hrajkanišćo jězdźa.
Kelko hrajkanišćow we Worklečanskej gmejnje maće?
pol_Latn szl_Latn szl_Latn